****

**Παρακαλώ, εξετάστε τα ακόλουθα
ΠΡΙΝ
από την πρόσληψη εργαζομένων από το εξωτερικό**

|  |  |
| --- | --- |
| Σκεφτείτε τα εξής... | **Ενέργειες** |
| **Συμβουλευτική και σχεδιασμός** | Τοπικές υπηρεσίες απασχόλησης | Προτού αναζητήσετε υποψηφίους από το εξωτερικό, προσπαθήστε να επικοινωνήσετε με τις *τοπικές δημόσιες υπηρεσίες απασχόλησης* για να συζητήσετε τις ανάγκες σας για πρόσληψη προσωπικού. Οι υπηρεσίες αυτές ενδέχεται να μπορούν να βρουν κατάλληλους υποψηφίους πιο κοντά στην περιοχή σας. |
| **Καταρτίστε ένα προφίλ υποψηφίου** | Ποιες συγκεκριμένες δεξιότητες, ικανότητες και τυπικά προσόντα είναι αναγκαία για την εκτέλεση των σχετικών καθηκόντων; |
| *Εάν αποφασίσετε να προσλάβετε προσωπικό από το εξωτερικό,*  |
| Κατάρτιση σχεδίου  | Περιγράψτε τους στόχους, τα οφέλη, τους κινδύνους και το κόστος της πρόσληψης από το εξωτερικό. Μελετήστε τις προθεσμίες σας, καθώς ενδέχεται να απαιτηθεί περισσότερος χρόνος για να βρείτε διεθνείς υποψηφίους. |
| Επικοινωνήστε με τις αρμόδιες αρχές*(το μητρώο αλλοδαπών ή ισοδύναμες υπηρεσίες στη χώρα σας)* | Ελέγξτε εάν πρέπει να προβείτε σε επιπλέον ενέργειες για να προσλάβετε αλλοδαπό εργαζόμενο. Μήπως χρειάζεται να καταχωρίζονται χωριστά ή να καταβληθούν τυχόν τέλη;  |
| **Νομικές απαιτήσεις και αποσπασμένοι εργαζόμενοι** | Διαδικασίες καταχώρισης και άδειες εργασίας | Επιθυμείτε να προσλάβετε εργαζομένους από άλλες χώρες του Ευρωπαϊκού Οικονομικού Χώρου (ΕΟΧ) και χρειάζεστε περισσότερες πληροφορίες σχετικά με τις διαδικασίες καταχώρισης και τις άδειες εργασίας; Εάν ναι, συμβουλευτείτε την ενότητα «[Διαβίωση και εργασία](https://eures.europa.eu/living-and-working_el)» για να ενημερωθείτε σχετικά με τις διαδικασίες καταχώρισης και τις άδειες παραμονής για κάθε χώρα. |
| Μεταβατικοί κανόνες για την ελεύθερη κυκλοφορία των εργαζομένων | Για πληροφορίες σχετικά με τους μεταβατικούς κανόνες για την ελεύθερη κυκλοφορία των εργαζομένων από, προς και μεταξύ των νέων κρατών μελών θα πρέπει να επισκεφθείτε την ενότητα «[Ελεύθερη κυκλοφορία εργαζομένων](https://ec.europa.eu/social/main.jsp?catId=25&langId=el)» της δικτυακής πύλης Europa. |
| Αποσπασµένοι εργαζόµενοι | Αποσπασμένος εργαζόμενος είναι εκείνος που εργάζεται για περιορισμένο χρονικό διάστημα εκτός του κράτους μέλους στο οποίο εργάζεται κανονικά. Εάν ο οργανισμός σας χρειάζεται να στείλει εργαζόμενους με απόσπαση σε άλλο κράτος μέλος, θα πρέπει να εξοικειωθείτε με τους σχετικούς κανόνες και διαδικασίες.Πληροφορίες μπορείτε να βρείτε στην ενότητα «[Αποσπασμένοι εργαζόμενοι](https://ec.europa.eu/social/main.jsp?catId=471&langId=el)» της δικτυακής πύλης Europa. Βλ. επίσης ιστοσελίδα για τις πληροφορίες και επαφές ανά χώρα.Μπορείτε επίσης να συμβουλευτείτε και να τηλεφορτώσετε τον [*«Πρακτικό οδηγό για την απόσπαση εργαζομένων στα κράτη μέλη της Ευρωπαϊκής Ένωσης, τον Ευρωπαϊκό Οικονομικό Χώρο και την Ελβετία»*](https://op.europa.eu/s/zHuq) ή να επισκεφθείτε τον [δικτυακό τόπο του Eurofound](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers) |
| **Πρακτικά ζητήματα** | Διαμονή / Στέγαση | Εξετάστε τα πρακτικά βήματα που πρέπει να ακολουθήσει ένα νέος εργαζόμενος από το εξωτερικό ώστε να εξασφαλίσει διαμονή ή στέγαση. Παρέχεται στην περιοχή σας; Πώς τη βρίσκει κανείς και πόσο κοστίζει; Μπορείτε να παρέχετε συμβουλές ή υποστήριξη στον νέο εργαζόμενο;  |
| **Γλωσσικοί, ακαδημαϊκοί και πολιτισμικοί παράγοντες** | Γλωσσικοί φραγμοί | Σκεφτείτε το επίπεδο γλωσσικής ικανότητας που απαιτείται από τους υποψηφίους σας. Εάν δεν έχουν ευχέρεια στη χρήση της γλώσσας αλλά είναι κατάλληλοι για τη θέση εργασίας, θα πρέπει να σκεφτείτε προσεκτικά πώς θα επικοινωνείτε μαζί τους. Ο υποψήφιος ενδέχεται να θεωρεί τις τηλεφωνικές συνεντεύξεις ιδιαίτερα δύσκολες. |
| Διαφορές μεταξύ χωρών | Οι νομοθεσίες περί απασχόλησης διαφέρουν από χώρα σε χώρα με αποτέλεσμα να δυσκολεύεστε περισσότερο να προσλάβετε προσωπικό σε ορισμένες χώρες απ' ό,τι σε άλλες. Για παράδειγμα, εφόσον εκπροσωπείτε γραφείο ευρέσεως εργασίας, ενδέχεται να πρέπει να καταχωρισθείτε για να προβείτε στις σχετικές ενέργειες. Βεβαιωθείτε εάν υπάρχουν τυχόν διοικητικοί φραγμοί προτού ξεκινήσετε την πρόσληψη. |
| **Πολιτισμικές διαφορές** | Οι πρακτικές πρόσληψης εργαζομένων διαφέρουν από χώρα σε χώρα, όπως και οι διατυπώσεις μεταξύ εργοδοτών και αιτούντων. Εάν η συμπεριφορά ενός αιτούντος δεν είναι συνήθης, αυτό θα μπορούσε να οφείλεται απλώς σε κάποια πολιτισμική διαφορά. Μην αφήνετε να επηρεάσει αυτό την κρίση σας -αντίθετα, μείνετε προσηλωμένοι στις δεξιότητες και στην επάρκειά τους. |
| Προσόντα  | Οι υποψήφιοι για ρυθμιζόμενα επαγγέλματα θα πρέπει να καταχωρίζονται στην αρμόδια αρχή ώστε να διασφαλίζεται η αναγνώριση των προσόντων τους. Τα δίκτυα ENIC-NARIC (<https://www.enic-naric.net/>) αποτελούν την πύλη για την αναγνώριση των ακαδημαϊκών και επαγγελματικών προσόντων, καθώς και των προσόντων επαγγελματικής ειδίκευσης στην Ευρώπη. |
| **Βοήθεια από το EURES!** | *Αφότου εξετάσετε όλα τα παραπάνω,* |
| Βρείτε τον τοπικό σας σύμβουλο EURES*(*ανατρέξτε στον σύνδεσμο [*«Επικοινωνία με σύμβουλο EURES»*](https://europa.eu/eures/portal/um/search-for-advisers?lang=el)στην δικτυακή πύλη του EURES*)* | Εάν χρειάζεστε συμβουλές για πρόσληψη προσωπικού από άλλη χώρα, μπορείτε να αναζητήσετε τα στοιχεία επικοινωνίας του πλησιέστερου σε εσάς συμβούλου EURES. Ξεκινήστε επικοινωνώντας με τον τοπικό σας σύμβουλο EURES –αυτός ή αυτή είναι ο σύνδεσμός σας με το ευρύτερο δίκτυο, καθώς μπορεί να σας παρέχει λεπτομερέστερες πληροφορίες σχετικά με όλα τα παραπάνω. |